Des de l’agrupació local de Compromís es destaca que ha estat una campanya on s’ha pogut parlar de la gestió al capdavant de l’ajuntament, de les fites assolides i de totes les millores que s’han realitzat durant la present legislatura, però també ha estat un període on poder mostrar la il•lusió i recuperar la confiança cap al futur. Albert ha destacat que “veure a la gent emocionada durant cada acte, els comentaris al carrer, l’èxit dels instruments de participació com els Cafés a la Seu, la bústia ciutadana o les xarxes i el correu electrònic, ens fan sentir que Albaida espera molt de nosaltres i de la seua ciutat, i treballarem per poder fer realitat totes les promeses electorals, i mantenir aquest esperit durant tota la legislatura” perquè “les veïnes i veïns s’ho mereixen tot, són la raó per la qual durant els anys durs ens hem aixecat cada dia per treballar i buscar les solucions per poder tirar la ciutat endavant”.